Úradný vestník L 154 , 21/06/2003 S. 0112 - 0113



Rozhodnutie Komisie z 20. júna 2003 o určitých ochranných opatreniach týkajúcich sa vírusu opičích kiahní (oznámené pod číslom dokumentu C(2003) 1953) (Text s významom pre EHP) (2003/459/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/496/EHS [1] z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do spoločenstva z tretích krajín a ktoré menia a dopĺňajú smernice 89/662/EHS, 90/425/EHS a 90/675/EHS, naposledy zmenenú a doplnenú smernicou Rady 96/43/ES [2], a najmä na jej článok 18 ods. 1, keďže: (1) v určitých oblastiach Spojených štátov amerických sa povrdil výskyt vírusu opičích kiahní; (2) zistenia príslušných orgánov v Spojených štátoch amerických uvádzajú možnosť, že kontaminácia prériových svišťov súvisí s kontaktom s nedomácimi druhmi hlodavcov (gambijská krysa) dovezených z oblasti afrických dažďových pralesov, kde je táto choroba endemická; (3) známymi nositeľmi vírusu v endemickej zóne sú veveričky a nedomáce druhy hlodavcov v afrických dažďových pralesoch; opice a primáty sa napriek názvu tejto choroby infikujú náhodne, a to priamym alebo blízkym kontaktom s infikovanými hostiteľmi; (4) vírus opičích kiahní je zoonotickým ochorením, ktoré sa nevyskytuje v Európskej únii; (5) je potrebné prijať nevyhnutné ochranné opatrenia na úrovni spoločenstva so zreteľom na prériových svišťov s pôvodom v alebo pochádzajúcim zo Spojených štátov amerických; (6) z uvedených dôvodov je vhodné, s cieľom vyhnúť sa situácii, ktorá nastala v Spojených štátoch amerických, zastaviť dovoz hostiteľských druhov z endemickej zóny; (7) napriek uvedenému je vhodné ponechať členským štátom možnosť povoliť dovoz na špecifické účely v rámci smernice 92/65/EHS [3] z 13. júla 1992, ktorou sa ustanovujú veterinárne- požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené vosobitných právnych predpisoch spoločenstva uvedených v prílohe A oddiele I smernice 90/425/EHS, a na ich dovoz do spoločenstva, naposledy zmenenej a doplnenej nariadením (ES) č. 1282/2002 [4]; (8) opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, ROZHODLA TAKTO: Článok 1 Členské štáty zakážu dovoz prériových svišťov (Cynomys sp.) s pôvodom v alebo pochádzajúcich zo Spojených štátov amerických. Článok 2 Členské štáty zakážu dovoz nedomácich druhov hlodavcov a veveričiek s pôvodom v alebo pochádzajúcim z tretích krajín saharskej oblasti Afriky. Článok 3 Zrušenia zákazu uvedeného v článku 1 a 2 môže byť povolené príslušnými orgánmi členských štátov v rámci dovozov medzi podnikmi podľa ustanovení článku 2 smernice Rady 95/65/EHS. Článok 4 Členské štáty zmenia a doplnia opatrenia uplatňované na dovoz s cieľom dosiahnutia súladu s týmto rozhodnutím a bezodkladne zabezpečia primerané zverejnenie prijatých opatrení. Bezodkladne o tom informujú Komisiu. Článok 5 Toto rozhodnutie bude preskúmané so zreteľom na vývoj situácie týkajúcej sa uvedenej choroby v Spojených štátoch amerických. Článok 6 Toto rozhodnutie je adresované členským štátom. V Bruseli 20. júna 2003 Za Komisiu David Byrne člen Komisie [1] Ú. v. ES L 268, 24.9.1991, s. 56 [2] Ú. v. ES L 16, 22.1.1996, s. 3 [3] Ú. v. ES L 268, 14.9.1992, s. 54 [4] Ú. v. ES L 187, 16.7.2002, s. 3 --------------------------------------------------